le roman d' Aspremont. 
car ia n’aura certes autre treu. 
quant tu l’aras & ton seignor rendu 
et ıl aura ce present receu, 
don li demande s’i s’est aperceu 
que folement est de sa terre issu.” 
“Tlien frere’ dist Karles le vailliant, 
“vos et Galindres m’aliez deloiant. 
ce me diroiz au fort rei Agolant, 
que le treu que il vet demandant, 
les quatre diex qui erent d’or luisant, 
l’or et l’argent et li sommier amblant, 
et les puceles dont domages fust grant 
qui em putage fusent tot lor viuant, 
et ma corone qui est d’or flamboiant, 
ja ne l’aura (por voir le vos craant) 
tant con ge puise feriv de mon nu brant. 
ses quatre dex que i va demandant, 
mes soudoiers les deliurai errant, 
qui lor bruisierent le costez et le flanc. 
tres parmi l’ost les menerent batantı. 
en lot mon regne ne sai un paisant 
qui sı vile ait sa femme et son enfant 
qu’i la liurast ä paien tan ne quant, 
par nul auoir, par le mien escient. 
mes le treu portez isnelement, 
que France enuoient au fort roi Agolant, 
l’escu et l’iaume et le chef son enfant, 
et le braz destre et l’anel flamboiant. 
ia ne uerrai einz nuit soleil cochant 
de lui meismes en fere autretant.” 
Ulien sist el ros liart ferant, 
le veil Galindres sor un mulet amblant. 
la teste vont lor seignor regardant. 
par en son hiaume li vet li sanc issant; 
si oil li gisent sor la face deuant; 
par les orelles li ceruiax li espant. 
Ulien plore; moult le va regretant. 
droit a Karlon en est venuz ervrant; 
si li a dıt hautement en oiant 
“tenez mon gage mainlenant em present 
ver le miudre homme qui soit en dieu creant.” 
“amis” dist Karles, “atempre ton talent. 
tu perz bien estre preudons A ton semblant. 
1900r me diras au fort roi Agolant 
v 
“ que Hiamont a ce quiil aloit querant. 
ge ai le cors le cheual et le brant 
que ge ai done ä mon neueu Rollant. 
or me diras au roi que ge li mant. 
ge li enuoi le chief de son enfant, 
le destre braz des le cote en auant. 
s'auques l’amoit, le cuer aura dolant.” 
Uliens a la targe regardee, 
que Hiamont auoit en l’estor aportee. 
jouste le braz vit la teste posee, 
et vit la face teinte et descoloree. 
trois foiz sospire; s’a la targe miree. 
puis dist em bas, & parole serree, 
“Hiamont Hiamont, ci a male iornee.” 
dist a Karlon “d’ou te vint tel pornee? 
tu n’as pas gent auec toi amenee, 
de coi la nostre puist estre disnee, 
se ele estoit por mangier conreee. 
vostre grant joie ert a grant duel tornee. 
ne vos lerons iuque ä la mer betee.” 
“par foi” dist Karles “tieus iert la destinee. 
a Agolant soit la teste portee; 
ele n’iert mes A Rome coronee. 
il a & tort sor moi la mer passee 
et ma terre a essilid et gastee. 
ja Agolant ne verrva la vespree: 
ne porra pas fallir ä la meslee. 
li quieus que soit en receura colee. ” 
ä icest mot est la reson finee, 
et li message ne font plus arestee. 
la teste Hiamont ont prise ensanglentee; 
si l’ont cochiee en la targe doree, 
et le braz ont lez la teste posee. 
puis s’en tornerent parmi une valee. 
tistre et dolant mainte lerme ont ploree. 
l’ost Karlemaine se fu lors conreee, 
et l’une eschiele a Fautre deuisee. 
soixante grelles ı sonent la menee. 
le pelit pas out l’angarde montee. 
et quant il vindrent dedenz l’autre valee, 
voient la terre de totes parz comblee 
de Sarrazins, cele gent defaee. 
tant i en out par verild prouee 
que ne poust estre par Crestiens nonbree. 
n'i a Francois qui tant ait ioie amee, 
ne qui tant l’ait dedenz son cuer plantee 
que la poor ne l’en ait tote ostee. 
Li mes cheuaucent sanz nes un demorıer, 
47 
